CELEX: 62008TN0481
Language: da
Date: 2008-11-05 00:00:00
Title: Sag T-481/08: Sag anlagt den 5. november 2008 — Alisei mod Kommissionen

10.1.2009   
            
            
               DA
            
            
               Den Europæiske Unions Tidende
            
            
               C 6/40
            
         Sag anlagt den 5. november 2008 — Alisei mod Kommissionen
   (Sag T-481/08)
   (2009/C 6/79)
   Processprog: italiensk
   Parter
   
      Sagsøger: Alisei ONG (Rom, Italien) (ved avvocati F. Sciaudone, R. Sciaudone og S. Gobbato)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Kommissionens beslutning af 19. august 2008 (ref. AIDCO/G2/ML V D (2008) — 8449) annulleres.
            
         
               —
            
            
               Kommissionen for De Europæiske Fællesskaber tilpligtes at betale skadeserstatning.
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgeren, en ikke-statslig organisation, der beskæftiger sig med internationalt udviklingssamarbejde og humanitær bistand, anfægter Kommissionens beslutning, hvori den bekræftede lovligheden af den fremgangsmåde, som blev indledt i juni 2006, med hensyn til revision af en række kontrakter, der blev indgået med Kommissionen, og den deraf følgende indstilling af betalingerne. Kommissionen fremsendte endvidere en endelig rapport fra Ernst & Young, og meddelte sagsøgeren, at rapporten udgjorde et pålideligt teknisk grundlag med hensyn til de konsekvenser, der skulle drages, især indledningen af en tilbagesøgningsprocedure for et samlet beløb på 4 750 121 EUR.
   Sagsøgeren har til støtte for påstandene gjort følgende gældende:
   
               —
            
            
               Tilsidesættelse af princippet om god forvaltningsskik og forpligtelsen til at udvise omhu, i det omfang sagsøgeren har deltaget i en administrativ procedure af en art og med gennemførelsesbestemmelser, som er nøje fastlagt, for derefter at blive klar over, at fremgangsmåden i realiteten (i form af omfang og gennemførsel) havde en karakter, der på afgørende måde adskilte sig fra den, som oprindeligt var blevet meddelt. Sagsøgte er i særdeleshed ansvarlig for oprindeligt at have besluttet at indlede en regnskabskontrol, som skulle udføres ved en revision, for derefter at acceptere de konklusioner, der er opnået ved en anden revisionsmetode, kendt som »den vedtagne procedure«, som sagsøgeren aldrig blev informeret om.
            
         
               —
            
            
               Tilsidesættelse af forældelsesreglerne, for så vidt som beslutningen fastsætter tilbagesøgningen uden hensyn til de beløb, der ikke har kunnet tilbagesøges i medfør af indtrædelsen af forældelsen af sagsøgtes ret til at kræve tilbagesøgning.
            
         Sagsøgeren har også gjort gældende, at der er sket tilsidesættelse af dens ret til forsvar, samt af proportionalitetsprincippet.
   Sagsøgeren har endelig krævet, at Kommissionen tilpligtes at erstatte den lidte skade.